CELEX: 32018D1214(01)
Language: et
Date: 2018-12-11 00:00:00
Title: Nõukogu otsus, 11. detsember 2018, millega võetakse vastu nõukogu seisukoht Euroopa Liidu 2019. aasta teise eelarveprojekti kohta

14.12.2018   
               
               
                  ET
               
               
                  Euroopa Liidu Teataja
               
               
                  C 451/2
               
            
         NÕUKOGU OTSUS,
         11. detsember 2018,
         millega võetakse vastu nõukogu seisukoht Euroopa Liidu 2019. aasta teise eelarveprojekti kohta
         (2018/C 451/02)
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 314 lõiget 3, koostoimes Euroopa Aatomienergiaühenduse asutamislepinguga, eelkõige selle artikliga 106a,
         ning arvestades järgmist:
         
                     (1)
                  
                  
                     Komisjon esitas 30. novembril 2018 ettepaneku, mis sisaldab Euroopa Liidu 2019. aasta üldeelarve teist projekti (1).
                  
               
                     (2)
                  
                  
                     Nõukogu vaatas komisjoni ettepaneku läbi, eesmärgiga määrata kindlaks seisukoht, mis on tulude osas vastavuses nõukogu 26. mai 2014. aasta otsusega 2014/335/EL, Euratom Euroopa Liidu omavahendite süsteemi kohta, (2) ning kulude osas nõukogu 2. detsembri 2013. aasta määrusega nr 1311/2013 (EL, Euratom), millega määratakse kindlaks mitmeaastane finantsraamistik aastateks 2014–2020 (3).
                  
               
                     (3)
                  
                  
                     Võttes arvesse vajadust võtta vastu nõukogu seisukoht teise eelarveprojekti kohta niipea kui võimalik, et eelarve saaks lõplikult vastu võtta enne 2019. eelarveaasta algust, tagades nii liidu tegevuse järjepidevuse, on põhjendatud protokolli nr 1 artiklis 4 riikide parlamentide teavitamiseks ette nähtud kaheksanädalase ajavahemiku ja küsimuste nõukogu esialgsesse päevakorda kandmiseks ette nähtud kümnepäevase ajavahemiku lühendamine vastavalt nõukogu kodukorra artikli 3 lõikele 3,
                  
               ON VASTU VÕTNUD KÄESOLEVA OTSUSE:
         
            Ainus artikkel
            Nõukogu võttis 11. detsembril 2018 vastu nõukogu seisukoha Euroopa Liidu 2019. aasta üldeelarve teise projekti kohta.
            Nõukogu seisukoha täielik tekst on saadaval tutvumiseks või allalaadimiseks nõukogu veebisaidil http://www.consilium.europa.eu/.
         
         
            Brüssel, 11. detsember 2018
            
               
                  Nõukogu nimel
               
               
                  eesistuja
               
               G. BLÜMEL
            
         
         
            (1)  COM(2018) 900 final.
         
            (2)  ELT L 168, 7.6.2014, lk 105.
         
            (3)  ELT L 347, 20.12.2013, lk 884.